מארן ר. ניהוף

מארן ניהוף (Maren R. Niehoff, נולדה 16 באפריל 1963) היא חוקרת מחשבת ישראל ישראלית ממוצא גרמני, המכהנת כראש הקתדרה על שם מקס קופר בחוג למחשבת ישראל וכראש החוג באוניברסיטה העברית בירושלים. תחום מחקרה מתמקד בהגות היהודית ההלניסטית והרבנית המוקדמת, וביחסים ביניהן. ביוני 2021 היא נבחרה כחברה באקדמיה הלאומית הישראלית למדעים.

ביוגרפיה 
את לימודיה האקדמיים ערכה ניהוף באוניברסיטת ברלין ובאוניברסיטה העברית.

את התואר השני והשלישי השלימה באוניברסיטת אוקספורד בהנחייתו של גיזה ורמס  בשנת 1989. פוסט דוקטורט ערכה באוניברסיטת הרווארד. החל משנת 2011 מכהנת כחברת סגל בחוג למחשבת ישראל באוניברסיטה העברית ומאז 2014 משמשת כראש הקתדרה על שם מקס קופר למחשבת ישראל.

מארן ניהוף כיהנה כראש קבוצת מחקר במכון הישראלי ללימודים מתקדמים, שהתמקדה ב"הקמת העצמי בתרבויות ים-תיכוניות עתיקות ("Constructions of the Self in Ancient Mediterranean Cultures").

מחקר 
תחום המחקר של ניהוף כולל קשת רחבה של תקופות החל מהיהדות ההלניסטית ועד הספרות הרבנית המוקדמת עם נגיעה לנצרות הקדומה והספרות הפגנית.

ניהוף חקרה את דמותו של פילון האלכסנדרוני, והציעה ניתוח היסטורי מקיף של פילון כסופר יהודי באימפריה הרומית. הכרונולוגיה של יצירותיו, תולדותיו וכן התפתחות מחשבתו נבחנות בהקשר אל חינוכו באלכסנדריה וביקורו ברומא כראש השגרירות היהודית לגאיוס. ניהוף טענה כי פילון עסק יותר ויותר בשיח הרומי ובכך זרק אור חדש וחשוב על הופעתה של הנצרות הקדומה והזרם הסופיסטי.

ניהוף חוקרת את הדינמיקה שבין יהודים, נוצרים ופגאנים בשלהי העת העתיקה. מחקריה אלו כוללים השואה בין הספרות הרבנית המוקדמת, יצירתו של אוריגנס, מדרשי תהלים שנתגלו לאחרונה וכן את שברי חיבורים פגאניים מקלסוס ופורפיריוס.

ניהוף המשיכה את מפעלו של יהושע עמיר בתרגום כתבי פילון האלכסנדרוני מיוונית לעברית בהוצאת מוסד ביאליק.

ספרים 
 M. R. Niehoff, The Figure of Joseph in Post-Biblical Jewish Literature, 1992, 178 pp. Brill, Leiden.
 M. R. Niehoff, Philo on Jewish Identity and Culture, 2001, Mohr Siebeck, Tübingen.
 M. R. Niehoff, Jewish Exegesis and Homeric Scholarship in Alexandria, 2011, Cambridge University Press, Cambridge. Paperback edition 2014. Polonsky Prize 2011.
 M. R. Niehoff, ed., Homer and the Bible in the Eyes of Ancient Interpreters, 2012, Brill, Leiden.
M. R. Niehoff, ed., Journeys in the Roman East: Imagined and Real, 2017, Mohr Siebeck, Tübingen.
M. R. Niehoff, Philo of Alexandria. An Intellectual Biography, 2018, Yale University Press, New Haven.

קישורים חיצוניים

הערות שוליים

חוקרי מחשבת ישראל
חוקרי נצרות
חוקרות נצרות
חוקרי תלמוד
פילון האלכסנדרוני
בוגרות האוניברסיטה העברית בירושלים
בוגרי האוניברסיטה העברית בירושלים
בוגרות אוניברסיטת אוקספורד
בוגרי אוניברסיטת אוקספורד
סגל האוניברסיטה העברית בירושלים: מחשבת ישראל
חברות האקדמיה הלאומית הישראלית למדעים
ישראלים שנולדו ב-1963
ישראליות שנולדו ב-1963